《摸鱼儿》
元代·马熙

买陂塘旋栽杨柳，参知绿野机务。春花秋月冬宜雪，夏有芰风荷雨。

亭北渚。更倚棹观鱼，时憩东西屿。掀髯自语。任黄阁丝纶，彤庭剑履，未换涉园趣。

人间世，多少高眠巢许。勋庸终愧伊吕。得闲宰相方为贵，谁识山中诗句。

觞玉醑。看老鹤翩跹，舞入南飞谱。清风万古。是旧隐晞韩，新堂醉白，香满菊花谱。

作者简介：衡州安仁（今湖南衡阳）人，字明初。由缑山书院山长，累官右卫率府教授。与许有壬兄弟、父子善。尝撰《圭塘欸乃集》。